31987R1351
L 127/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1351/87 НА КОМИСИЯТА
от 15 май 1987 година
за изменение на Регламент (ЕИО) № 1868/77 относно определяне на подробни правила за прилагане на Регламент (ЕИО) № 2782/75 относно производството и търговията с яйца за люпене и пилета от домашни птици, отглеждани в птицеферми
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2782/75 на Съвета от 29 октомври 1975 г. относно производството и търговията с яйца за люпене и пилета от домашни птици, отглеждани в птицеферми (1), последно изменен с Регламент (ЕИО) № 3494/86 (2), и по-специално членове 2, 3 и 17 от него,
като има предвид, че Регламент (ЕИО) № 1868/77 на Комисията (3), последно изменен с Регламент (ЕИО) № 3759/85 (4), съдържа разпоредбите, изисквани за прилагането на някои правила за производството и търговията с яйца за люпене и пилета;
като има предвид, че тези разпоредби следва да бъдат адаптирани в съответствие с последните изменения на Регламент (ЕИО) № 2782/75 по отношение на маркирането на яйца за люпене, използвани за производството на пилета; като има предвид, че тези правила следва да се вземат съответно предвид различните ситуации в различните държави-членки в търсене на най-икономичните методи, които да се използват за маркиране на яйцата, като същевременно осигуряват адекватен и ефективен контрол и избягват нарушаване на конкуренцията;
като има предвид, че Управителният комитет по птичето месо и яйцата не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1868/77 се изменя, както следва:
1.
Член 2 се заменя със следното:
„Член 2
1. Индивидуалното маркиране на яйцата за люпене, използвани за производството на пилета, се извършва в предприятието-производител, което отпечатва своя отличителен номер върху яйцата. Буквите и цифрите се отбелязват с незаличимо черно мастило и най-малко височина 2 мм и ширина 1 мм.
2. Държавите-членки могат по изключение да разрешат маркирането на яйца за люпене по начин, различен от този, посочен в параграф 1, при положение че маркирането е в черно незаличимо мастило, ясно видимо, и поне 10 мм2 по площ. Такова маркиране се извършва преди поставянето на яйцата в инкубатора или в предприятието-производител, или в люпилня.
Опаковките или контейнерите от какъвто и да било тип, в които се транспортират тези яйца, следва да носят отличителния номер на предприятието-производител.
Държавите-членки, които упражняват това правомощие, уведомяват останалите държави-членки и Комисията за това и препращат до тях разпоредбите, приети в този смисъл.
3. Само яйцата за люпене, маркирани в съответствие с параграф 1 или параграф 2, могат да бъдат транспортирани или да представляват предмет на търговия между държавите-членки.“
2.
В член 3, думите „и ленти“ се заличават.
Член 2
Настоящият регламент влиза в сила на 1 юли 1987 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 май 1987 година.